עולם היורה: תאוריית הכאוס

עולם היורה: תאוריית הכאוס (באנגלית: Jurassic World: Chaos Theory) היא סדרת הנפשה ממוחשבת אמריקאית של זיכיון פארק היורה, המבוסס על דינוזאורים ששוחזרו גנטית על אי ליד קוסטה ריקה. המפיקים של הסדרה הם סקוט קרמר, ליין לוראס, סטיבן ספילברג, פרנק מרשל וקולין טרוורו.

הסדרה היא ספין אוף לסדרת ההנפשה "עולם היורה: מחנה הקרטיקון", המבוססת על מחנה של ששה צעירים ששרדו על האי שורץ הדינוזאורים והיא חלה שש שנים לאחר עלילות הסדרה. העונה הראשונה של הסדרה, שכוללת עשרה פרקים באורך 23 דקות, עלתה לשידור בשירות הסטרימינג נטפליקס ב-24 במאי 2024.

==פרקים==
עונה ראשונה: העונה הראשונה עלתה לנטפליקס ב-24 במאי 2024.

# היום שאחרי: לאחר אירועי "מחנה הקרטיקון" דריוס חוזר לתפקד בתור עובד ב"מחלקת היצורים הפרהיסטוריים" (מי"פ) והוא עוזר לשני פקחים להרגיע פכירינוזאורוס אך לפתע הם מותקפים בידי אלוזאורוס המוכר לדריוס. בעזרת הפכירינוזאורוס החבורה מבריחה אותו אך דריוס נחוש להשיג ולהרדים את האלוזאורוס, אך הוא נכשל לאחר שהאלוזאורוס חומק מהם. בחזרתו לבקתה שלו מתברר שהאלוזאורוס תקף וכנראה הרג את חברתו ברוקלין ודריוס אכול אשמה על כך שהיא חיפשה אותו באותו לילה. באמצע הלילה הוא מתעורר לצליל טלפון חשוד ואז שומע רחשים בדלת. הוא פונה לחשמל את הפורץ אך מופתע כשהוא נתקל בבן פינקוס. בן הגיע על מנת להזהיר אותו ולהודיע לו שברוקלין כנראה נרצחה ולא מתאונה ושהוא עצמו אוים בידי הודעות מהאתר "היורה האפל". דריוס לא מאמין לו אך מבחוץ הם מותקפים בידי אטרוסירפטורים. הם מצליחים לחמוק מהבקתה של דריוס אך אז מגיע עוד אטרוסירפטור.
# תחנת מנוחה: בן ודריוס נמלטים מהאטרוסירפטורים דרך המכונית של דריוס ומתוכה אל הוואן של בן וחותכים לכביש המהיר כשהאטרוסירפטורים בעקבותיהם. לבסוף הם נפטרים מהם מה שמעלה את החשדות של בן. דריוס לא מסכים איתו אך מסכים לברר מה קורה, והם מחליטים לנסוע לבקר את שאר החמישייה כדי לבדוק את שלומם. הם נוסעים דרומה לטקסס לבקר את סמי ובדרכם בן חושד במכונית שעוקבת אחריהם. בן מנסה להאיץ אך נאלץ לבלום לעדר של נסוטוצרטופסים חולפים ולאחר מכן הרכב שמאחוריהם עוקף אותם ונוסע. הם מחנים בתחנת דלק בה נסוטוצרטופס שוכב ובן חושד בבעל התחנה ומנסה למהר משם. הנסוטוצרטופס מתעורר והקרניים שלו נתקעות בגג התחנה והוא בטעות מפיל את צינור הגז ויוצר שריפה. לפני שהשריפה תתפשט בן מצליח לכבות אותה עם מטפה והנסוטוצרטופס עוזב אל פרטים קרובים. לאחר שהואן של בן נוסע מכונית עוקבת אחריהם.
# בחווה: בן ודריוס מגיעים לסמי שמפתיעה אותם עם עוגת פאי שנשרפה. בן גם מופתע לראות את באמפי האנקילוזאורוסית שלו בחווה של סמי. הם מנסים להזהיר את סמי מהאיומים אך קארל השכן שלה, הורס את תוכניתם ומאיים שיצווה לפנות את באמפי אם תפגע שוב ברכבו ובגדרו. בן ודריוס מזהירים את סמי והיא מכינה דברים לנסיעה כשהיא נתקלת בסוודר מפה של ברוקלין. בלילה האורות נכבים ללא היגיון והחבורה חושדת בקארל. הם פונים להתעמת איתו אך מגלים שהוא נהרג ומותקפים בידי חבורת האטרוסירפטורים שתקפו אותם בביתו של דריוס. הם מצליחים לשחרר את באמפי מהתא שלה ולהימלט אל הואן ומשוכנעים שחייבים להזהיר את השאר מהאיומים. כאשר הם עוזבים מתברר שהאטרוסירפטורים מתופעלים לפי פקודות של אדם מסתורי המכניס אותם למשאית.
# אחים: החבורה מגיעה לבקר את קנג'י במחנה בו הוא גר כמדריך טיפוס. הוא מקבל את פניהם אך צונן במיוחד לדריוס, מאחר שהוא מאשים אותו במותה של ברוקלין. החבורה מזהירה אותו ומגלה שברוקלין נפגשה לפני מותה עם אביו המנוכר, דניאל קון. קנג'י מזועזע ומחליט לעזוב אותם וסמי מחליטה לעזוב בואן עם בן ולהזהיר את יאז מהאיומים. דריוס מנסה לעלות גם אך סמי ובן אומרים לו לדבר עם קנג'י למרות שזה כועס עליו. דריוס עוקב אחריו לטיפוס על הצוק, ממנו ברוקלין וקנג'י עמדו ביום בו נפרדו שתחתיו נראים פרזאורולופוסים זרחניים. למרות הכעס קנג'י מסכים לבקר לצידו את אביו למחרת. בלילה באמפי נתפסת בידי עובדי מי"פ.
# בדרך הביתה: קנג'י ודריוס מגיעים לבקר את דניאל קון, המצוי לאחר מאסרו בשיקום לא הרחק מביתו של בנו קנג'י וקנג'י מתעמת איתו על חלקו במותה של ברוקלין, דבר שאביו מכחיש. דניאל מסכים למסור לו מידע אך מציב לו אולטימטום שיכהן בראש חברה חדשה שאביו מנסה להקים כדי שיחזרו המשקיעים. בינתיים סמי ובן מגיעים לפארק שעשועים המציג סטיגימולוקים לכודים לראווה וסמי ובן מתעמתים עם הבעלים, בוני נובלר, על כך. הוא לא מתייחס אליהם והם מחליטים לשחרר את הסטיגימולוקים למרות שהדבר יוצר כאוס בפארק. בוני הזועם מנסה להכות אותם אך סמי מביסה אותו והם בורחים. קנג'י נכנע לאולטימטום של אביו אך לאחר שנפגע מיחסו מחליט לוותר. דניאל מחליט לספק להם מידע על ברוקלין וטוען שהיא רצתה להיכנס לחיי הפשע כדי להרוויח כסף. אז הם מותקפים שנית בידי האטרוסירפטורים כאשר אשה עם משרוקית מסמנת אותם כמטרה. דניאל מחליט להקריב את חייו כדי להציל את בנו המזועזע והאטרוסירפטורים הורגים אותו. דריוס וקנג'י מצליחים לברוח במכונית של אדם מפתיע.
# צניחה חופשית: סמי ובן מגיעים לבקר את יאז שלאחר האירועים עברה פוסט-טראומה ועברה ללמוד תרפיה באי מבודד מדינוזאורים. סמי ובן מזהירים אותה אך היא טוענת שהאי שלה שבו הולוגרמות, מערכת רדאר, מצלמות אבטחה ושער חשמלי מגוננים עליה בעוד סמי טוענת שהם צריכים ללכת. סמי ויאז רבות ביניהם ובעוד בן מנסה להשלים איתם מתקיף את האי בקלספינקס הזורע כאוס וטורף אנשים. בן ויאז ממהרים לואן של בן ומאותתים לסמי לברוח, אך הבקלספינקס עוקף אותה ונתקע בואן. היא מצליחה להיכנס פנימה אך מעל הגשר של האי מגיע עוד בקלספינקס. אחריהם מגיע רכב של המי"פ אך הפקחים שבו יורים על הגלגלים של הואן שלהם. לבסוף הבקלספינקסים חובטים את הואן לתוך המים בעוד הפקחים מסתכלים.
# הלילה ההוא: הואן נופל למים ואחד הבקלספינקס נתפס איתו ונופל למים. החבורה מנסה להשתחרר אך הדלתות ננעלות ורק כשהבקלספינקס בועט בדלת בטעות הם מצליחים לעלות החוצה. בינתיים דריוס וקנג'י נוסעים עם המציל שלהם כאשר דריוס מזהה אותו מהלילה בו ברוקלין נהרגה. קנג'י דוחק אותו וחושד שהוא נגדם אך הוא מתוודה ששמו מתאו והוא עובד מי"פ לשעבר שעזר להגניב את האלוזאורוס תמורת כסף מבלי לדעת מה התוצאה של מעשיו. כאקט חרטה הוא מציל אותם ונותן להם את הפלאפון שלה, בו הם מגלים שהיה לה בית סודי. בעזרת מתאו שנפרד מהם הם מגיעים לבית ומגלים פרטים מפתיעים על ברוקלין: מתברר שהיה לה קשר למוכרי דינוזאורים מתוך המי"פ והיא קיבלה כספים מדניאל קון כדי לחדש את עסקי הדינוזאורים שלו וקנג'י ודריוס מחליטים לבדוק את עסקת מכירה שקוראת בחצות. סמי, יאז ובן מחליטים להתחבא במשאיות של המי"פ שניסו להיפטר מהם.
# נקודת ההורדה: סמי, יאז ובן מגיעים על המשאית עם הבקלספינקסים לאזור הורדה ומגלים שהם בכלוב מלא בדינוזאורים שמובאים לשם ממגוון משאיות מי"פ אך הם מאותרים בידי האחראי, דאדלי קבררה. הם מצליחים לברוח ובן מוצא את באמפי באחת המשאיות ונפרד מסמי ויאז שמסיחים את דעת הפקח ממנו. הוא רודף אחריהם והם מצליחים לעלות על רכב ולחמוק אך הוא רודף אחריהם במכוניתו והם מנסים להסיח את דעתו בעזרת עדר הדינוזאורים, אך זה לא מגיב אליהם. הם מצליחים לבלבל אותו והוא ממשיך לתוך בור מים ומכוניתו נתקעת. כשהוא יוצא ממנה הוא נטרף בידי בקלספינקס. סמי ויאז נוסעים במכוניתם אחרי המשאית של באמפי עם בן שמועברת החוצה. בינתיים דריוס וקנג'י רכובים על אופנוע מגלים מידע מהפלאפון של ברוקלין אך דריוס מנסה למנוע מקנג'י לגלות מידע. הם רבים ודריוס מתוודה שפיתח רגש רומנטי כלפיה לאחר שנפרדה מקנג'י. הם מגלים את ההעברה של דינוזאור שנלכד בין משאיות מי"פ ומחליטים לעקוב אחריה.
# אל תוך הערפל: דריוס וקנג'י עוקבים אחרי המשאית ומגיעים לאתר של מכולות דינוזאורים שנמסרות לכל העולם. הם מחלצים פכירינוזאורוס מכלוב כדי להסיח דעת ומתחמקים ומגלים שגם יאז ומסי הגיעו לשם לאחר ההתחקות אחר המשאית עם באמפי ובן. בן מנסה לעזו לבאמפי אך היא נראית גוססת והוא נאלץ להסתתר. לאחר שהסתתרו מהפקחים החמישייה מתאחדים לבסוף ומגלים את המכולה של באמפי אך זו נראית גוססת, עם זאת מתברר שהיא רק הטילה ביצה. החבורה מוצאת את האלוזאורוס שהרג את ברוקלין ואז מגלה את החבורה דאדלי קבררה המכוון לעברם מוט הלם.
# ההתחלה של הסוף: קבררה דוחק את החבורה לפינה ומגלה להם שהיה מעורב בניסיון להפחיד ולפגוע בברוקלין, אם כי הוא לא ידע על האטרוסירפטורים. הוא רודף אחרי החבורה אך מובס והחבורה מסתתרת כאשר האשה עם המשרוקית נכנסת עם האטרוסירפטורים. קבררה מפטר אותה אך היא והפקח ג'נסון בוגדים בו בהוראת "בוס גבוה". כאשר השערים נסגרים היא שורקת לאטרוסירפטורים להרוג אותו ולאחר מכן היא מגלה את הקבוצה ושורקת להרוג גם אותם. עם זאת האטרוסירפטורים נבלמים בידי המשאית של מתאו שחוזר להציל את החבורה. בעזרתו הם פותחים את מכלאות הדינוזאורים לרבות טירנוזאורוסית, אשר נלחמת באטרוסירפטורים. כדי לעזור לה דריוס מחלץ מהמכולה שלו את האלוזאורוס וזה מצטרף להביס את האטרוסירפטורים שלבסוף מובסים מכדי להילחם חזרה והאשה עם המשרוקית נוטשת את המרדף כשהפקח ג'נסון נטרף בידי האלוזאורוס. מתאו נפרד מהחבורה בעודו דואג להחזיר את הדינוזאורים שלא יימכרו בעוד החבורה מחליטה להצטרף לספינה כדי לנסות לעצור את פרויקט מכירת הדינוזאורים. ללא ידיעתם מתברר שברוקלין חיה, אף שאיבדה יד בתאונה והיא שומרת על זהות בדויה.

==מדבבים==

דמויות ראשיות:
*פול-מיקל וויליאמס - דריוס באומן, חבר בשישייה ועובד לשעבר ב"מחלקת היצורים הפרהיסטוריים" (מי"פ).
*שון גיאמברון - בן פינקוס, חבר בשישייה וסטודנט בעל תיאוריות קונספירציה.
*דארן בארנט (מחליף בתפקיד את ריאן פוטר) - קנג'י קון, חבר בשישייה ומדריך טיפוסים.
*רייני רודריגז - סמי גוטיירז, חברה בשישייה בעלת חווה גדולה בטקסס.
*קאוסאר מוחמד - יאזמינה "יאז" פדואלה, חברה בשישייה הלומדת בקולג' על אי נטול דינוזאורים.
*קירסטן קלי (מחליפה בתפקיד את ג'נה אורטגה) - ברוקלין, חברה בשישייה בעבר בלוגרית רשת שהפכה לעיתונאית מסתורית.

דמויות משניות:
*יוג'ין קורדרו - מתאו, עובד לשעבר במי"פ שהיה באזור בלילה בו ברוקלין נהרגה.
*כרמן מור - רוני, חברת מי"פ בעלת קשרים עם ברוקלין.
*אנדרו קישינו - דניאל קון, אביו המנוכר של קנג'י. נהרג בהגנה על בנו מהאטרוסירפטורים.
*פיליפ אנתוני-רודריגז - דאדלי קבררה, מנהל מושחת האחראי על מכירת דינוזאורים.
*לואיס ברמודס - בובי נובלר, מנהל פארק של סטיגימולוקים כלואים.
*סטיב בלום - קארל/ג'נסון, קארל הוא שכנה הנרגז של סמי שנהרג בידי האטרוסירפטורים. ג'נסון הוא פקח מושחת במי"פ העוזר למאמנת לבגוד בקבררה והוא נהרג בידי אלוזאורוס.
*כריס ג'יי אלכס - ג'ארד, פקח מושחת במי"פ המובס לאחר שרכבו נתקע בבור מים והוא נטרף בידי בקלספינקס.
*בנג'מין פלורס ג'וניור - ברנדון באומן, אחיו הגדול של דריוס. נשמע בשיחת טלפון עם דריוס.
*סומיילי מונטנו - מדבבת עובדת מחסן.
*מאמנת הרפטורים, אשה אכזרית שאינה מדברת ומאמנת אטרוסירפטורים לצוד אנשים ובייחוד את השישייה. היא גם בוגדת בקבררה ושורקת לאטרוסירפטורים להרוג אותו.

==דינוזאורים ויצורים פרהיסטוריים נוספים==

*אלוזאורוס - פרט אלוזאורוס צד את ברוקלין לפני העלילה והוא מופיע בהמשך עומד להימכר, אך דריוס משחרר אותו כדי שיילחם ברפטורים. הוא גם טורף את העובד ג'נסון.
*אנקילוזאורוס - פרט בשם "באמפי" שאומץ בידי בן והוא מצוי בחווה של סמי אם כי מוברח להימכר במכולה. בן משחרר אותו ומתברר שבאמפי שראית גוססת מטילה ביצה, כך שהיא נקבה.
*אטרוסירפטור - נראים פרטים מאומנים שצדים את החבורה בעקביות כשהם מאומנים בידי אשה מסתורית השורקת להם ומעבירה אותם במשאיות. החבורה הורגים את אביו של קנג'י, דניאל וכן את דאדלי קבררה. לבסוף הם מובסים בלחימה נגד טירנוזאורוס והאלוזאורוס וחוזרים הביתה.
*בריוניקס - נראים מספר פרטים במכולות.
*בקלספינקס - נראים שני פרטים המתקיפים את החבורה ומטביעים את הואן של בן כשאחד מהם נתקע לצידו וכמעט שוקע מטה אך מצליח להימלט. השניים נתפסים ומועברים למכולות אך משוחררים ואחד מהם טורף את הפקח ג'ארד. 
*ברכיוזאורוס - נראים מספר פרטים בכלוב לפני שמועברים לאתר המכולות כדי להימכר.
*קרנוטאורוס - נראה פרט במכולות שמצליח להשתחרר וכמעט טורף כמה פקחים.
*קומפסוגנתוס - נראים שני פרטים הסועדים על סנדוויץ דרוס ורבים, כשהזוכה נטרף בידי פטרנודון.
*דימורפודון - נראים מספר פרטים במכולות.
*גלימימוס - נראים מספר פרטים במכולות.
*נסוטוצרטופס - בן ודריוס נתקלים במספר פרטים חוצים את הכביש ואחד נתקע בתחנת דלק וכמעט שורף אותה אך בן מצליח למנוע את השריפה והפרט מצליח להתאחד עם אחרים. כמו כן כמה פרטים נראים במכולות.
*פכירינוזאורוס - פרט אחד מופיע כשדריוס ושני פקחים מרגיעים אותו. פרט נוסף נראה במכולות בדרך להימכר אם כי דריוס וקנג'י משחררים אותו ויוצרים הסחת דעת לפני שהוא מורדם.
*פרזאורולופוס - כמה פרטים זוהרים רועים סביב הקרוואן של קנג'י, אותם הוא רואה מצוק קרוב לביתו. פרטים נוספים נמצאים במכולות.
*פטרנודון - נראים מספר פרטים מעופפים שבן מציין לפני העלילה שאחד חטף לסטודנטית את התיק. פרט נוסף טורף קומפסוגנתוס שניזון מסנדוויץ על הכביש.
*סינוצרטופס - נראים מספר פרטים במכולות.
*סטגוזאורוס - נראים מספר פרטים בכלוב גדול ובהמשך במכולות. פרט נוסף היה חוויה תרפית עבור יאז לפני העלילה.
*סטיגימולוק - מספר פרטים נראים בפארק של "בובי נובלר" אותם הוא מחזיק בשרשראות במכלאה קטנה אך סמי ובן משחררים אותם. כמו כן נראים עוד פרטים בדרך למכירה.
*סוכומימוס - נראה פרט במכולות אך הוא מצליח להשתחרר ולטרוף כמה פקחים.
*טירנוזאורוס - נראה פרט אחד במכולות והוא משוחרר כדי שיעזור להביס את האטרוסירפטורים, מה שהוא עושה.
*ולוצירפטור - נראה פרט אחד במכולות.

== קישורים חיצוניים ==
* 
* 

קטגוריה:סדרות טלוויזיה אמריקאיות
קטגוריה:נטפליקס: תוכניות וסדרות
קטגוריה:סדרות טלוויזיה על דינוזאורים
קטגוריה:פארק היורה
קטגוריה:דרימוורקס הנפשה: סדרות